



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA:601-01/21-01/08

URBROJ:2109/16-03-21-1

Pleškovec, 28. rujna 2021.

Na temelju članka 14. stavka 1. Zakona o predškolskom odgoju i obrazovanju („Narodne novine“, broj 10/97., 107/07., 94/13. i 98/19.), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 36/09., 150/11., 144/12., 19/13., 137/15., 123/17., 98/19. i 144/20.) i članka 28. Statuta Općine Sveti Juraj na Bregu („Službeni glasnik Međimurske županije“ broj 08/21.) Općinsko vijeće Općine Sveti Juraj na Bregu na svojoj sjednici 03. održanoj 28. rujna 2021. godine donosi

**ODLUKU**

**o Planu mreže dječjih vrtića u**

**Općini Sveti Juraj na Bregu**

1. **UVODNE ODREDBE**

**Članak 1.**

Planom mreže dječjih vrtića na području Općine Sveti Juraj na Bregu (u daljnjem tekstu: Plan mreže) utvrđuju se ustanove predškolskog odgoja i obrazovanja koje obavljaju djelatnost predškolskog odgoja kao javnu službu i provode program odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi, te razvoj mreže dječjih vrtića na području Općine Sveti Juraj na Bregu.

**Članak 2.**

Općina Sveti Juraj na Bregu ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz prethodnog stavka ovog članka ostvaruju se osiguranjem smještajnih kapaciteta za djecu s područja Općine Sveti Juraj na Bregu u ustanovama predškolskog odgoja i sufinanciranjem ekonomske cijene programa dječjeg vrtića sukladno planiranim sredstvima u Proračunu Općine Sveti Juraj na Bregu za tekuću godinu.

1. **PLAN MREŽE DJEČJIH VRTIĆA**

**Članak 3.**

Mrežu dječjih vrtića na području Općine Sveti Juraj na Bregu čine:

|  |  |  |  |
| --- | --- | --- | --- |
| **DJEČJI VRTIĆ** | **ADRESA** | **OSNIVAČ** | **SMJEŠTAJNI KAPACITETI** |
| Dječji vrtić “Žibeki“ Područni odjel Brezje | Brezje 68 | Fizička osoba | **3 vrtićke skupine**: 66 djece**1 jaslička skupina**: 12djece |
| Dječji vrtić „Jurovska pčelica“ Lopatinec | Lopatinec, I.G. Kovačića 111/a | Općina Sveti Juraj na Bregu | **3 vrtićke skupine**: 80 djece**2 jasličke skupine**: 27 djece |

**Članak 4.**

Područja Općine Sveti Juraj na Bregu na kojima se mogu osnivati ustanove predškolskog odgoja jesu sva područja na kojima je prostorno-planskom dokumentacijom Općine Sveti Juraj na Bregu predviđena gradnja takvih objekata ili na kojima postoji mogućnost prenamjene građevina u skladu sa zakonskim propisima.

**Članak 5.**

Mreža dječjih vrtića Općine Sveti Juraj na Bregu može se proširivati otvaranjem područnih objekata, izdvojenih lokacija u skladu s odredbama Zakona o predškolskom odgoju i obrazovanju i Državnim pedagoškim standardom predškolskog odgoja i naobrazbe, odnosno osnivanjem novih dječjih vrtića od strane svih zakonom predviđenih osnivača.

1. **SUFINANCIRANJE PROGRAMA DJEČJIH VRTIĆA**

**Članak 6.**

Prema odredbama Zakona o predškolskom odgoju i obrazovanju i odredbama Državnog predškolskog standarda predškolskog odgoja i naobrazbe, Općina Sveti Juraj na Bregu u svom Proračunu osigurava sredstva za sufinanciranje ekonomske cijene programa dječjih vrtića te ostalih troškova.

1. **PROGRAM PREDŠKOLE**

**Članak 7.**

Prema odredbama Zakona o predškolskom odgoju i obrazovanju i odredbama Državnog pedagoškog standarda predškolskog odgoja i naobrazbe, program predškole obvezan je za svu djecu u godini prije polaska u osnovnu školu.

Program predškole za djecu koja pohađaju vrtić integriran je u redoviti program predškolskog odgoja dječjeg vrtića.

1. **ZAVRŠNE ODREDBE**

**Članak 8.**

Ovaj Plan dostavlja se Međimurskoj županiji radi usklađivanja razvitka mreže dječjih vrtića na području Međimurske županije.

**Članak 9.**

Stupanjem na snagu ove Odluke prestaje važiti Odluka o Planu mreže dječjih vrtića u Općini Sveti Juraj na Bregu („Službeni glasnik Međimurske županije“, broj 16/10.) i Izmjene i dopune Odluke o Planu mreže dječjih vrtića u Općini Sveti Juraj na Bregu (“Službeni glasnik Međimurske županije“, broj 24/11.).

**Članak 10.**

Ova Odluka o Planu mreže dječjih vrtića u Općini Sveti Juraj na Bregu stupa na snagu osmog dana od objave u „Službenom glasniku Međimurske županije“.

PREDSJEDNIK

Općinskog vijeća

 **Anđelko Kovačić**